rejauldu/bengali-wikipedia huggingface dataset:
মহিষাদল (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২০৮ নং মহিষাদল বিধানসভা কেন্দ্রটি মহিষাদল এবং হলদিয়া সমষ্টি উন্নয়ন ব্লক এর অন্তর্গত।   মহিষাদল বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১মহিষাদলকুমার দেব প্রসাদ গার্গনির্দল ১৯৫৭ডা. প্রফুল্ল চন্দ্র ঘোষপ্রজা সোশ্যালিস্ট পার্টি মহতাব চন্দ্র দাসভারতীয় জাতীয় কংগ্রেস১৯৬২সুশীল কুমার ধাড়া ভারতীয় জাতীয় কংগ্রেস ১৯৬৭সুশীল কুমার ধাড়া বাংলা কংগ্রেস ১৯৬৯সুশীল কুমার ধাড়া বাংলা কংগ্রেস১৯৭১সুশীল কুমার ধাড়া বাংলা কংগ্রেস১৯৭২অহিন্দ্র মিশ্রভারতীয় জাতীয় কংগ্রেস১৯৭৭শাশ্বতী বাগজনতা পার্টি১৯৮২দীনবন্ধু মণ্ডলভারতের কমিউনিস্ট পার্টি (মার্ক্সবাদী)১৯৮৭সূর্য চক্রবর্তীভারতের কমিউনিস্ট পার্টি (মার্ক্সবাদী) ১৯৯১সুকুমার দাস ভারতীয় জাতীয় কংগ্রেস১৯৯৬সুকুমার দাস ভারতীয় জাতীয় কংগ্রেস২০০১দীপক ঘোষসর্বভারতীয় তৃণমূল কংগ্রেস২০০৬তমালিকা পান্ডা শেঠ ভারতের কমিউনিস্ট পার্টি (মার্ক্সবাদী) ২০১১সুদর্শন ঘোষ দস্তিদারসর্বভারতীয় তৃণমূল কংগ্রেস২০১৬সুদর্শন ঘোষ দস্তিদারসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের ডা. সুদর্শন ঘোষ দস্তিদার তার নিকটতম প্রতিদ্বন্দ্বী সিপিআই (এম) এর তমালিকা পান্ডা শেঠকে পরাজিত করেন।      ১৯৭৭-২০০৬ ২০০৬ সালের রাজ্য বিধানসভা নির্বাচনে, সিপিআই (এম) এর তমালিকা পান্ডা শেঠ মহিষাদল কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বুদ্ধদেব ভৌমিককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের দীপক কুমার ঘোষ ২০০১ সালে সিপিআই (এম) এর ডা. সুব্রত মাইতিকে পরাজিত করেন। ১৯৯৬ এবং ১৯৯১ সালে  কংগ্রেসের সুকুমার দাস সিপিআই (এম) এর সূর্য চক্রবর্তীকে পরাজিত করেন। সিপিআই (এম) এর সূর্য চক্রবর্তী ১৯৮৭ সালে কংগ্রেসের সুকুমার দাসকে পরাজিত করেন। সিপিআই (এম) এর দীনবন্ধু মন্ডল ১৯৮২ সালে কংগ্রেসের রমনী মোহন মাইতিকে পরাজিত করেন। জনতা পার্টির শাশ্বতী বাগ ১৯৭৭ সালে সিপিআই (এম) এর দীনবন্ধু মন্ডলকে পরাজিত করেন।  ১৯৫১-১৯৭২ ১৯৭২ সালে কংগ্রেসের অহিন্দ্র মিশ্র জয়ী হন।  বাংলা কংগ্রেসের সুশীল কুমার ধাড়া ১৯৭১, ১৯৬৯ এবং ১৯৬৭ সালে জয়ী হন এবং ১৯৬২ সালে কংগ্রেসের হয়ে প্রতিনিধিত্ব করেন। ১৯৫৭ সালে মহিষাদল যৌথ আসন ছিল। পিএসপি এর ডা. প্রফুল্ল চন্দ্র ঘোষ এবং কংগ্রেসের মহতাব চন্দ্র দাস উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, নির্দল প্রার্থী কুমার দেব প্রসাদ গার্গ মহিষাদল কেন্দ্র থেকে জয়ী হয়।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব মেদিনীপুর জেলার রাজনীতি
মাস্টেক্টমিফ্রেমহীনমহিলা ডান স্তন অপসারণ অনুসরণ. ICD-9-CM ৮৫.৪ MeSH D008408মেডলাইনপ্লাস 002919 [ উইকিডাটাতে সম্পাদনা করুন ] মাস্টেক্টমি হল একটি বা উভয় স্তন, আংশিক বা সম্পূর্ণরূপে অস্ত্রোপচারের মাধ্যমে অপসারণের জন্য চিকিৎসা শব্দ। মাস্টেক্টমি সাধারণত স্তন ক্যান্সারের চিকিৎসার জন্য করা হয়।  কিছু ক্ষেত্রে, স্তন ক্যান্সারের উচ্চ ঝুঁকিতে রয়েছে বলে বিশ্বাস করা মহিলাদের প্রতিরোধমূলক ব্যবস্থা হিসাবে অপারেশন করা হয়।  বিকল্পভাবে, কিছু মহিলা একটি বিস্তৃত স্থানীয় ছেদন বেছে নিতে পারেন, এটি লম্পেক্টমি নামেও পরিচিত, একটি অপারেশন যেখানে স্তন সংরক্ষণের জন্য টিউমারযুক্ত স্তনের টিস্যুসহ কিছু স্বাস্থ্যকর টিস্যুও অপসারণ হয়। কেমোথেরাপি, হরমোনাল থেরাপি, বা ইমিউনোথেরাপির মতো সিস্টেমিক থেরাপির বিপরীতে, মাস্টেক্টমি এবং লুম্পেক্টমি উভয়কেই স্তন ক্যান্সারের জন্য "স্থানীয় থেরাপি" হিসাবে উল্লেখ করা হয়, টিউমারের এলাকাকে লক্ষ্য করে।  মাস্টেক্টমি করার সিদ্ধান্ত বিভিন্ন কারণের উপর ভিত্তি করে করা হয়ে থাকে, যার মধ্যে রয়েছে স্তনের আকার, ক্ষতের সংখ্যা, স্তন ক্যান্সারের আক্রমণাত্মকতা, সহায়ক বিকিরণের প্রাপ্যতা। মাস্টেক্টমিকে লুম্পেক্টমির সাথে তুলনা করার ফলাফলের গবেষণায় পরামর্শ দেওয়া হয়েছে যে রুটিন ম্যাস্টেক্টমি অপারেশন পরবর্তী দূরবর্তী মাধ্যমিক টিউমারগুলিকে সবসময় প্রতিরোধ করতে কার্যকরী নাও হতে পারে। বেশিরভাগ পরিস্থিতিতে, সামগ্রিকভাবে বেঁচে থাকা এবং স্তন ক্যান্সারের পুনরাবৃত্তির হার উভয়ের মধ্যে কোন পার্থক্য নেই। Landercasper J, Ramirez LD, Borgert AJ, Ahmad HF, Parsons BM, Dietrich LL, Linebarger JH: A reappraisal of the comparative effectiveness of lumpectomy versus mastectomy on breast cancer survival: a propensity score-matched update from the National Cancer যদিও ম্যাস্টেক্টমির জন্য চিকিৎসা এবং অ-চিকিৎসা উভয় ইঙ্গিত রয়েছে, ক্লিনিকাল নির্দেশিকা এবং অস্ত্রোপচারের আগে এবং পরে রোগীর প্রত্যাশা একই থাকে।   মাস্টেক্টমি করার কারন    আরো দেখুন    স্তন-সংরক্ষণ সার্জারি  স্তন ক্যান্সার ব্যবস্থাপনা  স্তন পুনর্গঠন  ধরন অনুযায়ী সার্জারির তালিকা   তথ্যসূত্র    বহিঃসংযোগ    জাতীয় ক্যান্সার ইনস্টিটিউটে স্তন ক্যান্সারে আক্রান্ত পুরুষদের জন্য পরামর্শ  বিবিসিতে মাস্টেক্টমি অধ্যয়ন  ইমেডিসিনে ম্যাস্টেক্টমি নিবন্ধ  Mastectomy - নিউ ইয়র্ক টাইমস দ্বারা স্লাইডশো  বিষয়শ্রেণী:অস্ত্রোপচার অপসারণের পদ্ধতি বিষয়শ্রেণী:সার্জিক্যাল অনকোলজি বিষয়শ্রেণী:স্তন শল্যচিকিত্সা
thumb|একটি পত্রিকাতে শ্রেণিবদ্ধ বিজ্ঞাপন শ্রেণিবদ্ধ বিজ্ঞাপন বলতে বিজ্ঞাপনের একটি রূপকে বোঝায় যেগুলি সাধারণত দৈনিক সংবাদপত্র ও সাময়িকীর কাগজে মুদ্রিত বা আন্তর্জালে প্রকাশিত সংস্করণগুলিতে প্রায়শই দেখতে পাওয়া যায়। এগুলি সাধারণত ক্ষুদ্র আকারের, কম ব্যয়বহুল (সড়কে বিজ্ঞাপন ফলক, পত্রিকায় বিজ্ঞাপন ক্রোড়পত্র বা প্রদর্শনীমূলক বিজ্ঞাপন, কিংবা টেলিভিশন ও বেতারে বিজ্ঞাপনের তুলনায়) ও সরল প্রকৃতির হয়ে থাকে। ক্ষুদ্র ব্যবসা প্রতিষ্ঠান বা একক ব্যক্তিরা পণ্য বা সেবা বিক্রয় করতে এইসব বিজ্ঞাপন বা বিজ্ঞপ্তি দিয়ে থাকেন এবং একই জাতীয় বিজ্ঞাপনগুলিকে শ্রেণিবদ্ধ করে পরিবেশন করা হয়, তাই এইসব বিজ্ঞাপনকে শ্রেণিবদ্ধ বিজ্ঞাপন বলা হয়। শ্রেণিবদ্ধ বিজ্ঞাপনগুলির কয়েকটি অতিপরিচিত শ্রেণির মধ্যে আছে "ক্রয় / বিক্রয় করতে চাই", "চাকুরি দিতে / পেতে চাই", "ভাড়া দিতে / নিতে চাই", "সেবা দিতে / নিতে চাই", "ছাত্র পড়াতে / শিক্ষক চাই", "পাত্র/পাত্রী চাই", ইত্যাদি। এগুলিতে পত্রিকার একটি নির্দিষ্ট পাতায় একত্রে কিংবা যেকোনও পাতার প্রান্তে বা কোণে ছাপানো হতে পারে। এছাড়া মৃত্যুসংবাদ, বিবাহসংবাদ, সাফল্যসংবাদ, ইত্যাদিও এই বিভাগে স্থান পেতে পারে।  শ্রেণিবদ্ধ বিজ্ঞাপনের বিপরীত ধারণাটি হল প্রদর্শনীমূলক বিজ্ঞাপন, যেগুলি পত্রিকার পাতার পুরোটা বা বিশাল অংশ জুড়ে প্রদর্শিত হয় এবং যেগুলির খরচও বেশি। তবে পত্রপত্রিকায় প্রদর্শনীমূলক বিজ্ঞাপনের প্রসারই বেশি।  অন্য ভাষায় ইংরেজি ভাষাতে শ্রেণিবদ্ধ বিজ্ঞাপনকে "ক্লাসিফায়েড অ্যাডভার্টাইজিং" বলে। এছাড়া ইংরেজি ভাষাতে এগুলিকে কদাচিৎ "ওয়ান্ট অ্যাডস" (অর্থাৎ "চাই-জাতীয় বিজ্ঞাপন") এবং "স্মল অ্যাডস" (অর্থাৎ "খুদে বিজ্ঞাপন") নামে (বিশেষত যুক্তরাজ্যে) ডাকা হতে পারে।  তথ্যসূত্র  বিষয়শ্রেণী:বিন্যাস অনুযায়ী বিজ্ঞাপন প্রকাশনা
হামিদ আল-আনসারি গাজি (১৯০৯ - ১ অক্টোবর ১৯৯২) ছিলেন একজন ভারতীয় ইসলামি পণ্ডিত। তিনি দ্বি-সাপ্তাহিক পত্রিকা মদিনা'র সম্পাদক এবং নাদওয়াতুল মুসান্নিফীন-এর সহ-প্রতিষ্ঠাতা ছিলেন। তিনি হলেন মুহাম্মদ মিয়াঁ মনসুর আনসারির ছেলে।  ১৯০৯ সালে তিনি আম্বেহতায় মুহাম্মদ মিয়াঁ মনসুর আনসারির পরিবারে জন্মগ্রহণ করেন। তিনি দারুল উলুম দেওবন্দ, জামিয়া ইসলামিয়া তালিমুদ্দিন এবং পাঞ্জাব বিশ্ববিদ্যালয়ের ছাত্র ছিলেন। তিনি দারুল উলুম দেওবন্দের কার্যনির্বাহী পরিষদের সদস্য ছিলেন এবং ইসলাম কা নিজাম-ই-হুকুমত ও খুলক-ই-আজিম সহ বহু বই লিখেছিলেন। ১৯৯২ সালের ১৬ অক্টোবর তিনি মারা যান।   জীবনী  হামিদ আল-আনসারি গাজি মধ্যে ১৯০৯ সালে সাহারানপুরের আম্বেহতায় জন্মগ্রহণ করেন। তার বাবা মুহাম্মদ মিয়াঁ মনসুর আনসারি ছিলেন রেশমি রুমাল আন্দোলনের অন্যতম প্রধান নেতা।  তিনি তার নানা সিদ্দিক আহমদ আম্বেতভির পরিচালিত বিদ্যালয়ে প্রাথমিক পড়াশোনা শেষ করেন। তিনি ১৯২২ থেকে ১৯২৭ সাল পর্যন্ত দারুল উলুম দেওবন্দ এবং জামিয়া ইসলামিয়া তালিমুদ্দিনে পড়াশোনা করেন তিনি আনোয়ার শাহ কাশ্মিরির অন্যতম প্রধান ছাত্র ছিলেন।  তিনি পাঞ্জাব বিশ্ববিদ্যালয় থেকে "মুন্সি" এবং "ফাজিল" পরীক্ষায় উত্তীর্ণ হন।  পড়াশোনা শেষ করার পরে তিনি তিন বছরের জন্য আল জামিয়াত-এর সাথে যুক্ত ছিলেন এবং তারপরে বিজনোর ভিত্তিক সংবাদপত্র মদিনার সম্পাদক হন। কয়েক বছর পর তিনি তাজওয়ার নাজিবাবাদীর নাক্কাদ-এরসর সাথে কিছুসময়ের জন্য নিজেকে যুক্ত রাখেন এবং এরপর আতিকুর রহমান উসমানি, হিফজুর রহমান সিওহারভি ও সাঈদ আহমদ আকবরাবাদীর সাথে নাদওয়াতুল মুসান্নিফিন প্রতিষ্ঠা করেন।  এদিকে তিনি মাদ্রাসা আস-সাওলাতিয়া-এর রেক্টর মুহাম্মদ সেলিম মুহাজির মক্কির অনুরোধে মক্কা ভিত্তিক সাময়িকী নিদা-ই-হারাম-এর সম্পাদকের দায়িত্ব পালন করেন।  1942 সালে, তিনি আবার মদিনা'য় যোগদান করেন এবং পাঁচ বছর এটির সাথে যুক্ত থাকেন।  ১৯৫০ সালে তিনি মুম্বইয়ে চলে আসেন। মুম্বইয়ে তিনি ১৯৫৬ সাল পর্যন্ত জমিয়ত উলামায়ে মহারাষ্ট্র কর্তৃক প্রকাশিত একটি দৈনিক পত্রিকা জমহুরিয়াত-এর সম্পাদক ছিলেন।  পরবর্তিতে এই পত্রিকার নাম পরিবর্তন করে গুফিরা-লাহু (غفرله) করা হয় এবং তিনি একই নাম ব্যবহার করে নিজে জমহুরিয়াত নামে একটি নতুন পত্রিকা চালু করেন।  তিনি ১৩২৮ হিজরিতে দারুল উলুম দেওবন্দের কার্যনির্বাহী পরিষদের সদস্য নিযুক্ত হন। ১৯৯২ সালের ১ অক্টোবর মুম্বইয়ে তিনি মারা যান   রচনাবলী  তার রচনাবলীর মধ্যে রয়েছে:   ইসলাম কা নিজাম-ই-হুকুমত ও খুলক-ই-আজিম  সাদ সালাহ ইয়াদগার: ১৮৫৭ সে ১৯৫৭ তক হিন্দুস্তান কা জঙ্গে আজাদি মেঁ মুসলমানোঁ কে খুন কা হিসসাহ   ব্যক্তিগত জীবন  তার বিয়ে হয়েছিল মুহাম্মদ তৈয়ব কাসমির মেয়ে হাজিরা নাজলির সাথে। নাজলি বিশটি উর্দু উপন্যাসের লেখিকা ছিলেন। ইন্দো-আমেরিকান লেখক এবং শিক্ষাবিদ আবিদুল্লাহ গাজি তাদের সন্তান।   গ্রন্থপঞ্জি        তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:ভারতীয় সাংবাদিক বিষয়শ্রেণী:ভারতীয় লেখক বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:দেওবন্দি ব্যক্তি বিষয়শ্রেণী:জামিয়া ইসলামিয়া তালিমুদ্দিন দাভেলের প্রাক্তন শিক্ষার্থী বিষয়শ্রেণী:আনোয়ার শাহ কাশ্মীরির ছাত্র বিষয়শ্রেণী:ভারতের উর্দু লেখক বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:সাহারানপুর জেলার ব্যক্তি
গ্রেট সায়েন্স ফিকশন স্টোরিজ অ্যাবাউট মার্স (ইংরেজি: Great Science Fiction Stories About Mars) হল ১৯৬৬ সালে প্রকাশিত একটি কল্পবিজ্ঞান ছোটোগল্প সংকলন। এটির সম্পাদক ছিলেন টি. ই. ডিকটি এবং প্রকাশক ছিলেন ফ্রেডরিক ফেল। সংকলিত গল্পগুলির বেশিরভাগই স্টার্লিং স্টোরিজ, আর্গোসি, থ্রিলিং ওয়ান্ডার স্টোরিজ, অ্যামেজিং স্টোরিজ, সুপার সায়েন্স স্টোরিজ ও অ্যাস্টাউন্ডিং এসএফ পত্রিকায় পূর্বে প্রকাশিত হয়েছিল।   গল্পসূচি  "দ্য রেড প্ল্যানেট" - টি. ই. ডিকটি  "দ্য সাউন্ড অফ বাগলস" - রবার্ট মুর উইলিয়ামস  "নন-স্টপ টু মার্স" - জ্যাক উইলিয়ামসন  "দ্য ফার্স্ট মার্শিয়ান" - এ. ই. ভ্যান ভট  "ভায়া ইথারলাইন" - এয়ানডো বাইন্ডার  "টিন লিজি" - র‍্যানডেল গ্যারেট  "আন্ডার দ্য স্যান্ড-সিজ" - অলিভার ই. সারি   "ওমনিলিঙ্গুয়াল" - এইচ. বিম রাইপার  প্রতিক্রিয়া গ্যালাক্সি সায়েন্স ফিকশন পত্রিকায় অ্যালগিস বাডরিস লেখেন যে, "এই মধ্যমানের বইটি পাঠ করে কী পরিমাণ আনন্দ পাওয়া যায় তা দেখে আশ্চর্য হতে হয়" এবং তিনি আশা করেন যে পাঠকেরাও এটি পড়ে আনন্দ পাবেন।  তথ্যসূত্র  বহিঃসংযোগ  বিষয়শ্রেণী:১৯৬৬-এর সংকলন গ্রন্থ বিষয়শ্রেণী:কল্পবিজ্ঞান সংকলন গ্রন্থ বিষয়শ্রেণী:মঙ্গল গ্রহের প্রেক্ষাপটে ছোটগল্প
বস বর্ন টু রুল ২০১৩ সালের একটি বাংলা রোমান্টিক অ্যাকশন চলচ্চিত্র। রিলায়েন্স এন্টারটেইনমেন্ট ও গ্রাসরুট এন্টারটেইনমেন্ট প্রযোজিত এবং প্রথমবারের মত খ্যাতনামা কোরিওগ্রাফার বাবা যাদব পরিচালিত এই চলচ্চিত্রে মুখ্য ভূমিকায় আছেন জিৎ, শুভশ্রী গাঙ্গুলী। তেলুগু চলচ্চিত্র বিজনেসম্যান-এর পুনঃনির্মাণ এই চলচ্চিত্র।  চলচ্চিত্রের পর্যালোচনা খুব ভাল না হলেও বক্স অফিসে দুর্দান্ত সাফল্য লাভ করে। এ সংগ্রহ নিয়ে অনেক বিতর্কও তৈরি হয়।   কাহিনি  এর কাহিনি গড়ে উঠেছে সূর্য (জিৎ) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে চায়। এভাবে সে রুশা (শুভশ্রী গাঙ্গুলী) নামের পুলিশ কমিশনার (চিরঞ্জিত)-এর মেয়ের প্রেমে পড়ে।   অভিনয়ে   সূর্য চরিত্রে জিৎ  রুশা চরিত্রে শুভশ্রী গাঙ্গুলী  পুলিশ কমিশনার চরিত্রে চিরঞ্জিত  কলকাতা সূর্য এক্সপোর্ট এন্ড ইমপোর্ট-এর প্রধান চরিত্রে সঞ্জু মণ্ডল  সুপ্রিয় দত্ত  রজতাভ দত্ত   সমালোচকদের গ্রহণ  দ্য টাইমস অফ ইন্ডিয়া একে "খারাপ কাহিনি এবং দূর্বল চিত্রনাট্য" বলে  দেয়। ইটস ইন.কম একে  দিয়ে বলে "অধিক অনুমাননির্ভর"।   ধারাবাহিকতা  বস চলচ্চিত্রের ধারাবাহিকতায় ২০১৩ সালের সেপ্টেম্বরে ঘোষণা দেয়া হয় যে এই চলচ্চিত্রের "দ্বিতীয় পর্ব" নির্মিত হবে এবং এর কাহিনি হবে সম্পূর্ণ মৌলিক।   সংগীত  চলচ্চিত্রের সংগীত পরিচালনা করেন জিৎ গাঙ্গুলী। দীর্ঘদিনের পর তিনি এই চলচ্চিত্রের গান দিয়ে আবারও আলোচনায় চলে আসেন।   তথ্যসূত্র    বহিঃসংযোগ     বিষয়শ্রেণী:২০১৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় পুনঃনির্মিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র
থাম্ব|ডান|ভারতের গুজরাত রাজ্যের আহমেদাবাদ শহরে উত্তরায়ণ ঘুড়ি উৎসবে ঘুড়ি দৌড়বিদরা। ব্যান্ডেজ করা ঠোঁট মাঞ্জার সুতো দিয়ে আঘাতের ইঙ্গিত দিচ্ছে।  কাটা ঘুড়ি ধরা হল ঘুড়ির লড়াইয়ে কেটে গিয়ে আকাশে ভাসতে থাকা ঘুড়ি ধরার জন্য ছোটার অভ্যাস। সাধারণত প্রথা হল যে, কাটা ঘুড়ি যে ব্যক্তি ধরবে, সেই ঘুড়ি তারই হবে। তাই ঘুড়িটি যত বড় এবং ব্যয়বহুল দেখতে হয়, তত বেশি মানুষ এটি ধরার জন্য এর পিছনে দৌড়োতে থাকে।   ঘুড়ির লড়াই  ভারতীয় উপমহাদেশে ঘুড়ির লড়াইটি, সারা বছর এবং ঘুড়ি উড়ানো উৎসবের সময় একটি জনপ্রিয় বিনোদন। এছাড়াও এটি আফগানিস্তান, ইরান, চিলি ও ব্রাজিল এবং সারা বিশ্বের অন্যান্য অনেক জায়গায়ও জনপ্রিয়। বেশিরভাগ ক্ষেত্রে, এই ঘুড়িগুলি ওড়ানোর জন্য যে সূক্ষ্ম সুতো ব্যবহার করা হয় তা গুঁড়ো কাচ দিয়ে লেপা হয় এবং যারা ঘুড়ি ওড়ায় তারা অন্যান্য ঘুড়ির সুতো কাটার চেষ্টা করে।  দৌড়  যখন পরাজিতের ঘুড়ির সুতো কেটে যায়, মাটিতে পড়ে না যাওয়া পর্যন্ত ঘুড়ি বাতাসে ভাসতে থাকে। কাটা ঘুড়ি ধরা হল এই কাটা ঘুড়ির পিছনে দৌড়োনোর অভ্যাস এবং যখন ঘুড়ি নিচে নেমে আসে তখন তাকে ধরার চেষ্টা করা। সাধারণত রেওয়াজ হল কাটা ঘুড়িটি যে ধরে, সেটি তারই হয়ে যায়। শহর ও শহরতলীতে, ঘুড়িটি যত বড় এবং যত ব্যয়বহুল দেখতে হয়, তত বেশি মানুষ সাধারণত এটিকে ধরতে এর পেছনে দৌড়োয়।"Kite Runners Return in Afghanistan", WSJ  সব বয়সের মানুষের দলই একটি ঘুড়ির পিছনে দৌড়োতে পারে এবং এটি ধরার চেষ্টা করতে পারে। তারা খুঁটির সাহায্যে বা গাছের ভাঙা ডাল দিয়ে ঘুড়ির সাথে লেগে থাকা পিছনের আলগা সুতোকে আটকানোর চেষ্টা করে। এই ঘুড়ির পিছনে দৌড়োনো এবং তাকে ধরা প্রায়শই আরও কঠিন হয়ে পড়ে যখন এই ঘুড়িগুলি বাতাসের বেগে অনেকটা দূরে চলে যায় অথবা গাছ, বৈদ্যুতিক খুঁটি বা কোন বাড়ির সীমানার ভেতরে বা বেড়ার ওপর গিয়ে পড়ে অথবা কোন ব্যস্ত রাস্তা বা রেল লাইনের মাঝখানে গিয়ে পড়ে।   বিপদ  কাটা ঘুড়ি ধরতে ছোটা মানুষেরা নিচে না তাকিয়ে আগত যানবাহন ও ট্রেনের পথে দৌড়ে নিজের জীবন বিপন্ন করে অথবা ঘুড়ি কোন বাড়ি বা গাছের মাথায় গিয়ে আটকালে সেটি ধরার জন্য সেই দিকেই তাকিয়ে থেকে বাড়ি বা গাছের ওপর উঠতে গিয়ে পড়ে যায়। ঘুড়ি ধরার জন্য কোন ব্যস্ত জনাকীর্ণ রাস্তার মাঝখান দিয়ে বিপজ্জনকভাবে তারা ছুটতে পারে, ছোটার সময় তাদের আশেপাশে মাটিতে কী ঘটছে তা হয়তো খেয়ালই করেনা, এর ফলে নানা দুর্ঘটনা ঘটতে পারে।  কাচের প্রলেপযুক্ত ঘুড়ির সুতো লেগে অন্য মানুষ বা পাখি আঘাতপ্রাপ্ত হতে পারে বা বিদ্যুতের তারে সুতো আটকে যাওয়ার কারণে ক্ষতির ঘটনাও ঘটেছে। বিশেষ করে, মকর সংক্রান্তি উৎসবে এই সুতো থেকে অংশগ্রহণকারী শিশুদের গলায় আঘাত লাগতে পারে, সেখানে একটি জনপ্রিয় প্রতিযোগিতা হল নিজের ঘুড়ির সুতো দিয়ে অন্যান্য ঘুড়ির সুতো কাটা। প্রশাসন এই কথা মাথায় রেখে ২০১৬ সালে ১৪ই ডিসেম্বর মুম্বাইতে কাঁচ-প্রলিপ্ত সুতোর উপর সামগ্রিক নিষেধাজ্ঞা জারি করতে বাধ্য হয়েছে।   সাংস্কৃতিক উল্লেখ  খালেদ হোসেইনির লেখা দ্য কাইট রানার সহ বেশ কয়েকটি বইয়ে কাটা ঘুড়ি ধরতে দৌড়োনোর ঘটনা উল্লেখ করা হয়েছে। বইটিতে দেখানো হয়েছে, যে সব ছাত্রছাত্রী ঘুড়ি ধরতে গিয়ে মাঞ্জাতে আঘাত পেয়েছে এবং ক্ষতের দাগ থেকে গেছে, তারা সেগুলিকে ঘুড়ি ওড়ানোর জয়ের স্মৃতিচিহ্ন হিসেবে গ্রহণ করেছে।   আরও দেখুন   ঘুড়ি  ঘুড়ি কাটা  মাঞ্জা, কাচের পাউডার লেপা ঘুড়ি ওড়ানোর এবং লড়াইয়ের জন্য ঘুড়ির সুতো  উত্তরায়ণ, উত্তর ভারতের ঘুড়ি ওড়ানো উৎসব  দ্য কাইট রানার উপন্যাস, এবং এর উপর ভিত্তি করে নির্মিত চলচ্চিত্র   তথ্যসূত্র   বিষয়শ্রেণী:আফগানিস্তানের সংস্কৃতি বিষয়শ্রেণী:ভারতীয় খেলা বিষয়শ্রেণী:পাকিস্তানি খেলা
সিম্পল ডেস্কটপ ডিসপ্লে ম্যানেজার (SDDM) হচ্ছে এক্স ১১ এবং ওয়েল্যান্ড উইন্ডো সিস্টেমের জন্য ডিসপ্লে ম্যানেজার (একটি গ্রাফিক্যাল লগইন প্রোগ্রাম)।  এসডিডিএম স্ক্র্যাচ থেকে সি++১১ এ লেখা হয়েছে এবং কিউএমএলের মাধ্যমে থিমিং সমর্থন করে।  এসডিডিএম হল মুক্ত এবং উন্মুক্ত উৎসের সফটওয়্যার গ্নু জেনারেল পাবলিক লাইসেন্স সংস্করণ ২ বা তার পরবর্তী শর্তাবলী সাপেক্ষে।   গ্রহণ  ২০১৩ সালে, ফেডোরা কেডিই সদস্যরা ফেডোরা ২১-এ এসডিডিএমকে ডিফল্ট করার সিদ্ধান্ত নেয়।  কেডিই প্লাজমা ৫ এর জন্য কেডিই ডিসপ্লে ম্যানেজারের উত্তরসূরি হিসেবে এসডিডিএম-কে বেছে নিয়েছে।  এসএক্সকিউটি ডেভেলপাররা ডিসপ্লে ম্যানেজার হিসেবে এসএসডিএমকে সুপারিশ করে।   আরো দেখুন    লাইটডিএম, লাইট ডিসপ্লে ম্যানেজার, আগে উবুন্টুর জন্য লিখিত, এখন স্বাধীন  জিডিএম, গ্নোমের জন্য ডিফল্ট গ্রাফিক্যাল লগইন প্রোগ্রাম   তথ্যসূত্র   বিষয়শ্রেণী:কেডিই সফটওয়্যার
গোয়াইনঘাট বাংলাদেশের সিলেট জেলার অন্তর্গত একটি উপজেলা।   অবস্থান ও আয়তন  ৪৮১.১৩ বর্গ কি.মি. জুড়ে অবস্থিত এই উপজেলার উত্তরে ভারতের মেঘালয়, দক্ষিণে সিলেট সদর উপজেলা ও জৈন্তাপুর উপজেলা, পূর্বে জৈন্তাপুর উপজেলা ও পশ্চিমে কোম্পানীগঞ্জ উপজেলা। প্রধান নদী সারি নদী, গোয়ানইন নদী, পিয়ান নদী।   প্রশাসনিক এলাকা  গোয়াইনঘাট উপজেলায় বর্তমানে ১৩টি ইউনিয়ন রয়েছে ২৬০টি মৌজা এবং ২৬৪টি গ্রাম রয়েছে। ইউনিয়নসমূহ:   ১নং গোয়াইনঘাট সদর ইউনিয়ন  ২নং রুস্তমপুর ইউনিয়ন  ৩নং বিছনাকান্দি ইউনিয়ন  ৪নং লেঙ্গুড়া  ৫নং পূর্ব আলীরগাঁও  ৬নং ফতেপুর  ৭নং নন্দিরগাঁও  ৮নং তোয়াকুল  ৯নং ডৌবাড়ী  ১০নং পশ্চিম আলীরগাঁও  ১১ নং মধ্য জাফলং  ১২ নং সদর  ১৩ নং বিছনাকান্দি </div>   ইতিহাস  বাংলাদেশের উত্তর-পূর্ব প্রান্তে গোয়াইন নদীর তীরবর্তী কথিত ০৫ পরগনা (ধরগ্রাম, আড়াইখা, পিয়াইনগুল, পাঁচভাগ ও জাফলং) নিয়ে এই উপজেলা গঠিত। ১৮৩৫ সনের ১৬ মার্চ ব্রিটিশ কর্তৃক ভারত উপমহাদেশ দখলের দীর্ঘ ৯০ বছর পর জৈন্তা ব্রিটিশের অধিকারে আসে। জৈন্তা রাজের পতনের পর ১৮৩৬ সালে গোয়াইনঘাট সিলেট জেলা কালেক্টটরেটের অধিনে ন্যস্ত হয়। গোয়াইনঘাট বাজারে ১৯০৮ সালে ব্রিটিশ সরকার গোয়াইনঘাট থানা স্থাপন করেন। তখন থানাকে পুলিশ স্টেশন বলা হতো। বাংলাদেশ স্বাধীনতার পরে ১৯৮৩ সানের ১৫ এপ্রিল গোয়াইনঘাট থানার স্বীকৃতি পায়। পরবর্তীতে ১৯৮৩ সনের ১৯ শে জুলাই উপজেলায় রুপান্তরিত হয়।   জনসংখ্যার উপাত্ত  মোট জনসংখ্যা ২,৪১,৮৩৭ জন। জনসংখ্যার ঘনত্ব ৫০১ জন/বর্গ কি:মি:। পূরুষ ও নারীর অনুপাত যথাক্রমে ৫১.৮০% ও  ৪৮.২০%।   শিক্ষা  এই উপজেলায় গড় শিক্ষার হার ৩২.৭%। সরকারি প্রাথমিক বিদ্যালয় আছে ১১৭টি, মাধ্যমিক বিদ্যালয় ২৯টি, মাদ্রাসা ৯টি ও কলেজ ৫ টি।   অর্থনীতি  উপজেলাটির কয়েকটি উল্লেখযোগ্য ব্যবসা হচ্ছে: পাথর ব্যবসা, কয়লা ব্যবসা, চুনা পাথর ব্যবসা, চা ও পান উৎপাদন। এখানে জাফলং, ফতেপুর ও গুলনী চা বাগান নামে ৩টি চা বাগান রয়েছে।   দর্শনীয় স্থান  দর্শনীয় স্থানের মধ্যে জাফলং, বিছনাকান্দি, রাতারগুল, পান্তুমাই, লালাখাল, লক্ষণ ছড়া, সাদাপাথর, বঙ্গবন্ধু হাইটেক পার্কসহ উল্লেখযোগ্য।   উল্লেখযোগ্য ব্যক্তিত্ব   ফয়জুল হাসান–সাবেক এম এল এ  আব্দুল হান্নান–সাবেক এমপি  দিলদার হোসেন সেলিম-সাবেক এমপি   তথ্যসূত্র   বহিঃসংযোগ     বিষয়শ্রেণী:গোয়াইনঘাট উপজেলা বিষয়শ্রেণী:সিলেট জেলার উপজেলা
বিন্নাবাইদ ইউনিয়ন বাংলাদেশের ঢাকা বিভাগের নরসিংদী জেলার বেলাবো উপজেলার অন্তর্গত একটি।   অবস্থান ও সীমানা  নরসিংদী জেলা সদর হতে প্রায় ৪০ কি.মি দূরে চর কাশিম নগর গ্রামে ০.৫০ শতাংশ ভূমিতে বিন্নাবাইদ ইউনিয়ন পরিষদ অবস্থিত। অফিস ভবনের অবকাঠামো ভাল ইউনিয়ন পরিষদ কমপ্লেক্স ভবন নির্মণ করা হইয়াছে। এভবনের একটি কক্ষে ইউনিয়ন ডিজিটাল সেন্টরের কার্যক্রম পরিচালিত হচ্ছে। এ ইউনিয়নটি ব্রহ্মপুত্র নদীবেষ্টিত একটি চরাঞ্চল। ইউনিয়নের অভ্যন্তরে রাস্তাসমূহ কিছু পাকা ও কিছু আধা-পাকা। জেলা ও উপজেলার সাথে যোগাযোগ ব্যবস্তা রয়েছে। ১৯টি গ্রাম ও ৬টি মৌজা নিয়ে বিন্নাবাইদ ইউনিয়ন গঠিত। কৃষিনির্ভর এ ইউনিয়নের লোকজনের আর্থ-সামাজিক অবস্থা মোটামুটি ভাল।   ইতিহাস    প্রশাসনিক এলাকা:ইউনিয়নটি ১৯ গ্রাম নিয়ে গঠিত:-ভাউয়ালের চর, বিন্নাবাইদ, বীরকান্দা, মেরাতলী কান্দা, ঝালকান্দা, ঘোশলাকান্দা, জহুরিয়া কান্দা, টেকপাড়া, লোহাজুরী কান্দা, আওয়ালী কান্দা, দিঘলদী কান্দা, ডাঙ্গর কান্দা, চরকাশিম নগর(পূর্ব-পশ্চিম), চরলতিফপুর, রেহাই লতিফপুর, রাজারামপুর, চরছায়েট, লোহাজুরী চক    আয়তন ও জনসংখ্যা    শিক্ষা  শিক্ষার হার :৬৩শতাংশ  শিক্ষা প্রতিষ্ঠান   ১) বিন্নাবাইদ বহুমুখী উচ্চ বিদ্যালয়   ২)  কাশিম নগর উচ্চ বিদ্যালয়   ৩) চর কাশিম নগর সরকারী প্রাথমিক বিদ্যালয়   ৪)আল-ফালাহ একাডেমি,কাশিম নগর    দর্শনীয় স্থান  ১) বিন্নাবাইদ ইউনিয়ন পরিষদ ভবন  ২) পোড়াদিয়া ব্রিজ  ৩) পুরাতন ব্রম্মপুত্র নদ  ৪) আড়িয়াল খা নদ   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১সুলতানা রাজিয়া স্বপ্নাবর্তমান ০২০৩   বিখ্যাত খাবার:  ১.আমিন দই   ২.সাগর কলা  ৩.ঝালমুড়ি  ৪.ব্রম্মপুএ নদের টাটকা সবজি   তথ্যসূত্র   বিষয়শ্রেণী:বেলাবো উপজেলার ইউনিয়ন
১৯৪৭ গ্রেগরীয় বর্ষপঞ্জীর একটি সাধারণ বছর যা বুধবার দিয়ে শুরু হয়।   ঘটনাবলী   ১৪ আগস্ট - পাকিস্তান রাষ্ট্রের জন্ম;  ১৫ আগস্ট - ভারত রাষ্ট্রের জন্ম;  ৮ ডিসেম্বর - ঢাকা বিশ্ববিদ্যালয় চত্বরে অনুষ্ঠিত ছাত্র সমাবেশে বাংলাকে রাষ্ট্রভাষার মর্যাদাদানের আনুষ্ঠানিক দাবি উত্থাপন করা হয়।   জন্ম   ৫ এপ্রিল - গ্লোরিয়া মাকাপাগাল আরোইয়ো, ফিলিপাইনের ১৪তম রাষ্ট্রপতি।  ২৮ এপ্রিল - হুমায়ুন আজাদ, বাংলাদেশী লেখক।  ২৪ আগস্ট - অ্যান আর্চার, মার্কিন অভিনেত্রী।  ২৮ সেপ্টেম্বর - শেখ হাসিনা, বাংলাদেশের সাবেক প্রধানমন্ত্রী।  ৮ অক্টোবর - হংসা যোগেন্দ্র, ভারতীয় যোগগুরু।  ১৪ নভেম্বর - যোগানন্দ রামকৃষ্ণন, ভারতীয় আধ্যাত্মিক নেতা।   মৃত্যু   মার্চ ১৯ - আজিজুল হক, বাঙালি শিক্ষাবিদ, কূটনীতিবিদ, রাজনীতিবিদ, সমাজসেবক এবং লেখক।  আগস্ট ১৫ - সরদার অজিত সিং।   তথ্যসূত্র   বিষয়শ্রেণী:১৯৪৭
থাম্ব|হুসেন পরিবার - রানা উপরের সারিতে, বাম থেকে তৃতীয়  রানা সাদ্দাম হুসেইন () (জন্ম  ১৯৬৯) হলেন ইরাকের প্রাক্তন রাষ্ট্রপতি সাদ্দাম হুসাইন এবং তার প্রথম স্ত্রী সাজিদা তালফাহের দ্বিতীয় মেয়ে। তার বড় বোন হলেন রাঘাদ এবং ছোট বোন হলেন হালা হুসেন।  ১৯৮৬ সালে তিনি সাদ্দাম কামেল আল-মাজিদ, হুসেন কামেল আল-মজিদ এর ভাই ও তার বড় বোন রাঘাদ এর স্বামীকে বিয়ে করেছিলেন, তার চারটি সন্তান রয়েছে। তিনি ১৯৯৫ সালে তার স্বামীর সাথে জর্ডান চলে আসেন। সেখানে তিনি ওই বছরের ৮ই আগস্ট থেকে ১৯৯৬ সালের ২০শে ফেব্রুয়ারি পর্যন্ত অবস্থান করেন। সাদ্দাম হুসেনের কাছ থেকে তার কামেল ও তার ভাইকে ক্ষমা করার আশ্বাস পেয়ে তারা ইরাকে ফিরে এসেছিল। এই প্রতিশ্রুতি থাকা সত্ত্বেও, মাস শেষ হওয়ার আগে, উভয় কামেলকেই বংশের অন্যান্য সদস্যরা গুলি করে হত্যা করে যারা তাদের বিশ্বাসঘাতক ঘোষণা করেছিল।  ১৯৯৭  সালে, তার ভাই উদয় হুসেন রানা এবং তার বোন রাঘাদকে হত্যার ষড়যন্ত্রে জড়িত থাকার কারণে তাকে গৃহবন্দী করে দেন।  ২০০৩ সালের ৩১ জুলাই তিনি আবার জর্ডানে ফিরে যান, যেখানে রাজা দ্বিতীয় আবদুল্লাহ তার পরিবারকে আশ্রয় দেন।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রাষ্ট্রপ্রধানের সন্তান বিষয়শ্রেণী:ইরাকি সুন্নি মুসলিম বিষয়শ্রেণী:আরব বংশোদ্ভূত ইরাকি বিষয়শ্রেণী:তুলফাহ পরিবার বিষয়শ্রেণী:ইরাকের রাষ্ট্রপতির সন্তান
দাভিদে মারফেল্লা (; জন্ম: ১৫ সেপ্টেম্বর ১৯৯৯) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলির হয়ে গোলরক্ষক হিসেবে খেলেন।  প্রারম্ভিক জীবন দাভিদে মারফেল্লা ১৯৯৯ সালের ১৫ই সেপ্টেম্বর তারিখে ইতালির পোৎসুয়লিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সোচেতা স্পোর্তিভা কালচো বারির খেলোয়াড় বিষয়শ্রেণী:পুরুষ ফুটবল গোলরক্ষক
প্রতিবন্ধী শ্রমিক হল যুক্তরাজ্যের লেবার পার্টির সাথে যুক্ত একটি সমাজতান্ত্রিক সমাজ। প্রতিবন্ধী শ্রম প্রতিবন্ধী শ্রম সদস্য এবং সমর্থকদের প্রতিনিধিত্ব এবং সমর্থন করতে চায়। তারা অক্ষমতা সম্পর্কিত একটি স্বাধীন নীতি-নির্ধারক গোষ্ঠী যার আরও "লক্ষ্য হল নীতিনির্ধারক, মন্ত্রী এবং নির্বাচিত কর্মকর্তা হিসাবে কাজ করার জন্য প্রতিবন্ধী দলের সদস্যদের সমর্থন ও বিকাশ করা।   তথ্যসূত্র   বহিঃসংযোগ  Disability Labour on Facebook Disability Labour on Twitter  বিষয়শ্রেণী:শ্রমিক দল (যুক্তরাজ্য) এর সমাজতান্ত্রিক সমাজ
ঐতিহাসিক জেদ্দা উৎসব হল পশ্চিম সৌদি আরবের জেদ্দার আল বালাদ জেলায় অনুষ্ঠিত একটি বার্ষিক উৎসব এবং সাধারণত রমজান মাসে হয়ে থাকে।^ Hamed Almuhrzi; Hafidh Alriyami; Noel Scott (15 June 2017). Tourism in the Arab World: An Industry Perspective. Channel View Publications. pp. 72–. . উৎসবটিতে জেদ্দার সংস্কৃতি ও ঐতিহ্যকে উদযাপন করা হয়।^ Oxford Business Group (22 September 2015). The Report: Saudi Arabia 2015. Oxford Business Group. pp. 142–. .   কার্যক্রম  ঐতিহাসিক জেদ্দা উৎসবের কার্যক্রম এবং উদযাপন মূলত গত কয়েক দশক ধরে পুরানো জেদ্দার দৈনন্দিন জীবনের উপর ভিত্তি করে করা হয়। যে এলাকায় উৎসবটি অনুষ্ঠিত হয় সেখানে ঐতিহাসিক ভবন ও মসজিদের পাশাপাশি আল-মাজলুম, আল-শাম, আল-ইয়েমেন এবং আল-বাহর হারাসের মতো ঐতিহাসিক খোলা প্রান্তর অন্তর্ভুক্ত।   আরো দেখুন   আল-বালাদ, জেদ্দা   তথ্যসূত্র   বিষয়শ্রেণী:রমজান বিষয়শ্রেণী:সৌদি আরবের উৎসব বিষয়শ্রেণী:জেদ্দার দর্শনীয় স্থান